钦定古今图书集成/明伦汇编/氏族典/第293卷 > 《廖用贤尚友录》 > 方慎言
## 钦定古今图书集成/明伦汇编/氏族典/第293卷 > 《廖用贤尚友录》 > 方慎言

按《莆田县志》：“慎言字应之。父延范。慎言举咸平三年
进士，知信丰、兰溪二县，号称神明。祥符初，以殿中丞
受诏往淄、青数郡，均给蚕赋，使还称旨，擢屯田员外。
仁宗即位，改侍御史，请便郡，知泉州，岁饥，奏免丁税，
全活者众。历两浙转运使，改知潭州，入为谏议大夫。
会择重臣镇南越，遂以朝请大夫知广州。卒赠开府仪同三司。